Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US in 15/22), 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in sedmega odstavka 231. člena Zakona o izvrševanju kazenskih sankcij (Uradni list RS, št. Uradni list RS, št. 110/06 – uradno prečiščeno besedilo, 76/08, 40/09, 9/11 – ZP-1G, 96/12 – ZPIZ-2, 109/12, 54/15, 11/18 in [200/20](http://www.uradni-list.si/1/objava.jsp?sop=2020-01-3628) – ZOOMTVI, v nadaljnjem besedilu: ZIKS-1)

**Ministrstvo za pravosodje, Uprava Republike Slovenije za izvrševanje kazenskih sankcij,** **objavlja 1 prosto delovno mesto**

**PRAVOSODNI POLICIST – KANDIDAT (šifra DM 5176),** za določen čas, v **Zavodu za prestajanje kazni zapora Koper, Sektorju za tretma, Oddelku za varnost**.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba (V. stopnja izobrazbe);
* znanje uradnega jezika;
* osnovno znanje jezika narodne skupnosti - italijanskega jezika;
* vozniško dovoljenje B kategorije;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* imeti morajo ustrezne psihofizične sposobnosti in ne smejo uživati prepovedanih drog;
* biti morajo varnostno preverjeni in za njih ne smejo obstajati varnostni zadržki.

Delovno področje:

* usposabljanje po programu usposabljanja pravosodnih policistov,
* pomoč pri izvajanju nalog pravosodnega policista.

Posebnosti delovnega mesta: neenakomerni delovni čas (razpored), uniforma.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. izjavo kandidata, da soglaša z varnostnim preverjanjem v obsegu in na način, kot je določeno v Zakonu o izvrševanju kazenskih sankcij,
3. izjavo kandidata, da ima znanje uradnega jezika,
4. izjav kandidata, da ima osnovno znanje jezika narodne skupnosti - italijanskega jezika,
5. izjavo kandidata, da:
* je državljan Republike Slovenije;
* ni bil pravnomočno obsojen zaradi kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* da zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti;
* da ima vozniško dovoljenje B kategorije,
1. izjavo kandidata, da za namen tega postopka dovoljuje Zavodu za prestajanje kazni zapora Koper pridobitev podatkov iz 5. točke iz uradnih evidenc.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Primernost kandidatov se bo presojala na podlagi priloženih izjav k prijavi, z osebnim razgovorom in psihološkim preverjanjem ustreznosti kandidatov.

Pri ugotavljanju izpolnjevanja predpisanega pogoja za osnovno raven znanja italijanskega jezika se kot dokazilo upoštevajo:

* zaključena osnovnošolska obveznost na dvojezični osnovni šoli,
* končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole,
* opravljen izpit iz italijanskega jezika na dodiplomskem ali podiplomskem študiju,
* potrdilo o jezikovnem usposabljanju pri ustrezni organizaciji v trajanju najmanj 300 ur,
* potrdilo o uspešno opravljenem izpitu na osnovni ravni znanja jezika narodne skupnosti.

Za izbranega kandidata se bo izvedlo varnostno preverjanje skladno z določbo 231. člena ZIKS-1. Za osebo, ki ne privoli v varnostno preverjanje, se šteje, da ne izpolnjuje pogojev za sklenitev delovnega razmerja.

S kandidatom za pravosodnega policista bo sklenjena pogodba o zaposlitvi za določen čas, za čas usposabljanja za opravljanje nalog pravosodnega policista, vendar najdlje 18 mesecev. Kandidat za pravosodnega policista v času usposabljanja opravljajo pripravništvo in se usposablja za samostojno delo pravosodnega policista. Po uspešno zaključenem usposabljanju bo s kandidatom za pravosodnega policista, skladno z ZIKS-1, sklenjeno delovno razmerje za nedoločen čas.

Izbrani kandidat bo delo opravljal na sedežu Zavoda za prestajanje kazni zapora Koper, Ankaranska 3, Koper oziroma na celotnem območju delovanja zavoda.

Kandidat vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo »Javna objava – pravosodni policist – kandidat v ZPKZ Koper, št. 110-123/2022« na naslov: Zavod za prestajanje kazni zapora Koper, Ankaranska cesta 3, Koper, in sicer v roku deset (10) dni po objavi na enotnem portalu državne uprave [www.gov.si/zbirke/delovna-mesta](http://www.gov.si/zbirke/delovna-mesta) oziroma Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: zpkz-kp@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na enotnem portalu državne uprave [www.gov.si/zbirke/delovna-mesta](http://www.gov.si/zbirke/delovna-mesta).

Informacije o izvedbi javne objave in o delovnem področju daje Tijana Despinić Furlan, telefon: 05/ 610 04 70.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.